Iso-Musta (Jyväskylä)

Iso-Musta on Keski-Suomessa Jyväskylässä Nyrölän kylän lähellä sijaitseva järvi.

 Maantietoa 
Järven pinta-ala on 36 hehtaaria, se on 1,8 kilometriä pitkä ja 400 metriä leveä. Järven pohjoisosassa on yksi soinen saari. Järvi on luodattu ja siitä on julkaistu syvyyskartat. Järven tilavuudeksi on saatu 1,3 miljoonaa kuutiometriä eli 0,0013 kuutiokilometriä. Sen keskisyvyys on 3,7 metriä ja suurin syvyys on 9,7 metriä. Sen rantaviivan pituus on 4,8 kilometriä. Rannoilla on loma-asuntoja, mutta hieman etäämpänä ympäröivien mäkien päällä on myös muutama maatila peltoineen. Taloille tulee tiet Nyrölän ja Vertaalan väliseltä yhdystieltä 16691.

 Luontoarvoja 
Iso-Mustan ja Pieni-Mustan kalasto on samanlaista, ja kummassakin järvessä esiintyy ainakin ahven, hauki, kiiski, made ja särki. Iso-Mustassa on esiintynyt myös täplärapua, jota ei ole tavattu enää vuoden 2000 jälkeen.Valkeissuon-Vuorimäen turvetuotantoalueen ympäristölupa, s. 3–5.

Järven pohjoispuolella kulkee vuonna 2004 avattu Nyrölän luontopolku. Pohjoisosan saareen on lossiyhteys.

 Vedenlaatu 
Iso-Musta on hyvin ravinteikas ja tummavetinen järvi, jossa esiintyy ajoittain hapettomuutta. Valkeissuon pohjoisosan turvetuotantoalueen kuivatusvedet kulkeutuvat järveen Pieni-Mustan kautta. Suurin osa järven kuormituksesta on kuitenkin ranta-asumisen ja maatalouden vaikutusta.Valkeissuon-Vuorimäen turvetuotantoalueen ympäristölupa, s. 18.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Ainoa Iso-Mustaan laskeva järvi on Pieni-Musta (8 ha), mutta järveen laskee myös muutama suo-oja. Järven oma laskujoki on sen itäosasta alkava Myllyjoki, joka laskee Vasaraiseen. Iso-Mustan vedenpinnan korkeus on 186,4 metriä mpy., joten pudotusta Myllyjoelle kertyy noin neljä metriä.

 Historiaa  
Vuoden 1963 peruskartassa järven nimenä on Iso Mustalampi, eikä sen rannoilla ole vielä rakennuksia. Vuoteen 1983 mennessä loma-asuntoja on rakennettu etenkin etelärannoille, ja karttanimi on nykyisessä muodossaan. Muotoa Iso-Mustalampi käytetään jonkin verran nykyäänkin.

 Lähteet 

 Viitteet 

Luokka:Vesankajärven valuma-alue
Luokka:Botin luomat artikkelit
Luokka:Jyväskylän järvet
Luokka:Korkeusjärjestelmän muutoskohde